STATVTVM est, vt dies rasurarum aliter ex parte quam fieri solebat, immutarentur; itaut prima rasura fieret die præcedente vigiliam Natalis Domini. Secunda propter assiduam mutationem quadragesimalis initij, iuxta Domni Abbatis aut Prioris dispositionem, medio vel congruo die inter iam dictam rasuram Natalis Domini  primā Dominicam Quadragesimæ fiet: quæ secunda rasura nunc maturius, nunc tardius ocurrit: sed quando maior quinque, quando minor trium hebdomadarum est. Tertia, Sabbato præcedente eandem primam Dominicam Quadragesimæ. Quarta, feria tertia hebdomadę Palmarum. Quinta, Sabbato Paschalis Dominicæ, qua cantatur, Iubilate Deo. Sexta, feria sexta ante Pentecosten. Septima, inter Pentecosten  Natalem Apostolorum Petri  Pauli, sed quando hæc prolixitas temporis exegerit. Octaua, die præcedente vigiliam Apostolorum Petri  Pauli. Nona, vigilia Sancti Iacobi Apostoli. Decima, die præcedente vigiliam Assumptionis beatæ Mariæ. Vndecima, vigilia Natiuitatis eiusdem beatæ Marię. Duodecima, vigilia Sancti Michaelis. Tertiadecima, vigilia omnium Sanctorum. Quartadecima, vigilia Sancti Andreæ Apostoli. Causa huius instituti fuit earundem rasurarum importuna,  fratribus, maxime in hieme, molesta frequentatio.